Մինչեւ «Յոթ»-ի գործով դատապարտվելը Մերուժան Հովհաննիսյանը 1958թ.-ին․,18 տարեկանում, դատապարտվել է անօրինական զենք կրելու մեղադրանքով։ Հետագայում, արդեն շատ ավելի ուշ, դատապարտվել է եւս մեկ անգամ: Այս վերջին դատապարտումը, սակայն, չի առնչվել նրա հասարակական-քաղաքական գործունեությանը: Ապրում է Երեւանում: 1964թ․ դատապարտված յոթ հայրենասերներից միակն է, որ այսօր Հայաստանի հասարակական կյանքում դերակատարում ունի։ Հանդես է գալիս հրապարակումներով եւ հոդվածներով։ Բանաստեղծական ժողովածուների, գրքերի ու հուշագրությունների հեղինակ է: Հանրությանը հայտնի է «Մերուժան» գրական անվամբ: